| Reiseñor do Xapón |
| --- |
|  |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Leiothrichidae |
| Xénero: | *Leiothrix* |
| Especie: | *L. lutea* |

 |
| Nome binomial |
| *Leiothrix lutea*(Scopoli, 1786) |

Ovo de *Leiothrix lutea calipyga*
O **leiotrix pico-vermello**[] ou **reiseñor do Xapón**[] (***Leiothrix lutea***) é unha especie de ave paseriforme da familia Leiothrichidae.

Distribución natural
--------------------

Especie orixinaria do sur de Asia, desde Tailandia até o sur de China.

O nome en galego pode resultar confuso xa que o reiseñor do Xapón nin é un reiseñor (aves da familia Muscicapidae) nin é orixinario do Xapón.

Distribución actual
-------------------

Algunhas poboacións foron introducidas no Xapón e Hawai onde só viven desde os anos 80 do século XX,tamén existen varias colonias en Europa de aves escapadas presentes en Portugal, Francia e en España onde está recoñecida como especie invasora debido ao seu establecemento na Serra de Collserola, xunto ao núcleo urbano de Barcelona.

O carácter invasor desta especie motivou a prohibición da súa importación, venda, cría e liberación ao medio ambiente no Xapón.

Conservación e ameazas
----------------------

A súa distribución é moi ampla desde o sur do Himalaia e sueste asiático até a China, o seu rango de distribución é moi grande e a UICN non a cataloga como especie ameazada a pesar da destrución do seu hábitat e a súa captura como ave de gaiola.

Características
---------------

Esta especie é moi apreciada polos amantes das aves do mundo enteiro debido a que o macho posúe un marabilloso canto equiparable ao do reiseñor común, ademais posúen unhas atractivas cores e adáptanse con facilidade á vida en catividade. A cría en catividade é moi complicada.

A alimentación do reiseñor do Xapón é principalmente insectívora, cazando todo tipo de insectos e vermes. Tamén se alimentan de bagas e froitas.

Carácter invasor en España
--------------------------

Debido ao seu potencial colonizador e constituír unha ameaza grave para as especies autóctonas, os hábitats ou os ecosistemas, esta especie foi catalogada no Catálogo Español de Especies exóticas Invasoras, aprobado por Real Decreto 1628/2011, de 14 de novembro, estando prohibida en España a súa introdución no medio natural, posesión, transporte, tráfico e comercio.

Notas
-----

1. ↑  BirdLife International (2012). "*Leiothrix lutea*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 de novembro de 2013.
2. ↑  Leiothrix lutea CATÁLOGO ESPAÑOL DE ESPECIES EXÓTICAS INVASORAS
3. ↑   asahi.com
4. ↑   GISP News.
5. ↑  BirdLife International 2008.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Reiseñor do Xapón***  |

|  |  |
| --- | --- |
| Control de autoridades | 
* Wd: Q589245
* BNCF: 5724
* EBID: ID
* GEC: 0208816
* NDL: 001124611

 |

|  |  |
| --- | --- |
| Identificadores taxonómicos | 
* BirdLife: 22716522
* eBird: reblei
* GBIF: 5231398
* iNaturalist: 15560
* IRMNG: 11194634
* ISC: 77034
* ITIS: 178837
* IUCN: 22716522
* NBN: NHMSYS0001689539
* NCBI: 36275
* Soortenregister: 172169
* Species+: 9438
* TAXREF: 444425
* Xeno-canto: Leiothrix-lutea

 |